కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
సచిన్ బర్త్ డే స్పెషల్: ఆసక్తికర విశేషాలు మీకోసం..
భారత్‌లో ఒకప్పుడు క్రికెట్ అంటే సచిన్, సచిన్ అంటే క్రికెట్.. ఆటకు ఈ స్థాయి ఆదరణ తీసుకొచ్చిన సచిన్ గురించి ఆసక్తికర విశేషాలు..
Samayam Telugu | Updated:
Apr 24, 2018, 12:12PM IST
సచిన్ బర్త్ డే స్పెషల్: ఆసక్తికర విశేషాలు మీకోసం..
‘ఇండియాలో క్రికెట్ ఓ మతమైతే.. సచిన్ టెండుల్కర్ దేవుడు’ ఈ మాటొక్కటి చాలు.. సచిన్ క్రేజ్ ఏంటో చెప్పడానికి. మాస్టర్ బ్లాస్టర్‌గా సుదీర్ఘ కెరీర్లో ఎన్నో మైలు రాళ్లు సాధించిన టెండుల్కర్.. అనితర సాధ్యమైన ఎన్నో రికార్డులు నెలకొల్పాడు. సెంచరీల సెంచరీ పూర్తి చేసుకున్న ఈ భారతరత్న 2013 నవంబర్లో అంతర్జాతీయ క్రికెట్ నుంచి రిటైరయ్యాడు. కానీ ఆటకు మాత్రం దూరం కాలేదు. భారత క్రికెట్‌పై చెరగని ముద్ర వేసిన సచిన్ టెండుల్కర్ ఏప్రిల్ 24న 45వ ఏట అడుగుపెట్టాడు.
సచిన్ బర్త్ డే సందర్భంగా.. ఈ క్రికెట్ దేవుడి గురించి ఆసక్తికర విశేషాలు మీకోసం..
* 1987 వరల్డ్ కప్‌లో భారత్, జింబాబ్వే మధ్య వాంఖడేలో జరిగిన మ్యాచ్‌లో సచిన్ బాల్ బాయ్‌గా పని చేశాడు. అప్పటికి సచిన్ వయసు 14 ఏళ్లు.
* 1988లో పాకిస్థాన్‌తో జరిగిన ప్రాక్టీస్ మ్యాచ్‌లో సచిన్ సబ్‌స్టిట్యూట్‌గా ఆడాడు. బ్రబౌర్న్ స్టేడియంలో ఈ మ్యాచ్ జరిగింది.
* జూనియర్ క్రికెట్ ఆడే రోజుల్లో సచిన్ క్రికెట్ కిట్‌‌ను పక్కలో ఉంచుకొని నిద్రించేవాడు.
* సచిన్ సొంతం చేసుకున్న మొదటి కారు మారుతి 800.
* థర్డ్ అంపైర్ అవుటిచ్చిన తొలి అంతర్జాతీయ బ్యాట్స్‌మెన్ సచిన్ టెండుల్కర్. 1992లో డర్బన్ టెస్టు రెండో రోజు జాంటీ రోడ్స్ సచిన్‌ను రనౌట్ చేశాడు. టీవీలో రిప్లే చూశాక థర్డ్ అంపైర్ కార్ల్ లిబెన్‌బెర్గ్ అవుటిచ్చాడు.
* 19వ ఏట సచిన్ కౌంటీల్లో ఆడాడు. కౌంటీ క్రికెట్ ఆడిన పిన్న వయస్కుడైన భారతీయుడిగా సచిన్ రికార్డ్ నెలకొల్పాడు.
* ఎవరు తనను గుర్తు పట్టొద్దనే ఉద్దేశంతో గడ్డం మీసాలు అతికించుకొని సచిన్ రోజా సినిమా చూసేందుకు వెళ్లాడు. 1995లో ఈ ఘటన జరగ్గా.. సినిమా హాల్లో ఆయన కళ్లద్దాలు జారిపడిపోవడంతో.. గుర్తుపట్టిన జనం ఆయన చుట్టూ చేరారు.
* చిన్నప్పుడు సచిన్ మహా తుంటరి. వేసవి కాలంలో ఓ రోజు సాయంత్రం చెటెక్కి కింద పడిపోయాడు. దీంతో పనిష్మెంట్‌గా ఆయన అన్న అజిత్ సచిన్‌ను క్రికెట్ కోచింగ్ క్లాస్‌లో చేర్పించాడు.
* సునీల్ గావస్కర్ బహుమతిగా ఇచ్చిన ప్యాడ్స్‌తో తన అరంగేట్రం మ్యాచ్‌లో సచిన్ పాకిస్థాన్‌పై బరిలో దిగాడు.
* సచిన్‌కు టెన్నిస్ బాల్‌తో క్రికెట్ ఆడటమంటే ఇష్టం.
* సచిన్‌కు అలనాటి సింగర్ కిషోర్ కుమార్, రాక్ గ్రూప్ డైర్ స్ట్రెయిట్స్ అంటే ఇష్టం.
* గంగూలీని సచిన్ బాబూ మోషాయ్ అని పిలిస్తే.. సచిన్‌ను దాదా చోటా బాబూ అని పిలుస్తాడు.
* సచిన్‌కు టెన్నిస్ మాజీ దిగ్గజం జాన్ మెకన్రోయ్ అంటే పిచ్చి. అతడిలాగే జుట్టు పెంచి దాని చుట్టూ ఓ బ్యాండ్ కట్టేవాడు.
* సచిన్ రంజీ, దులీప్ ట్రోఫీ, ఇరానీ ట్రోఫీల్లో అరంగేట్రం మ్యాచ్‌ల్లోనే శతకాలు బాదాడు.
* సచిన్‌కు పెర్‌ఫ్యూమ్స్, వాచీలు కలెక్ట్ చేయడమంటే ఇష్టం.
* సచిన్ తొలిసారిగా కనిపించింది ‘బూస్ట్’ ప్రకటనలో. కపిల్ దేవ్‌తో కలిసి చాలా యాడ్ ఫిల్మ్స్‌లో సచిన్ నటించాడు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.